S-5366/2019

Dómur

Mál þetta, sem dómtekið var 6. nóvember sl., er höfðað með ákæru, útgefinni af lögreglustjóranum á höfuðborgarsvæðinu 8. október 2019, á hendur K-kk-þgf H-kk-þgf, kt. [...], [...], [...], [...], fyrir eftirtalin brot framin á höfuðborgarsvæðinu á árinu 2018, nema annað sé tekið fram:

1. Fyrir umferðarlagabrot, með því hafa að kvöldi fimmtudagsins 8. mars ekið bifreiðinni [...] of hratt miðað við aðstæður, á allt að 80 km á klst. á vegarkafla þar sem hámarkshraði er 30 km á klst,, undir áhrifum áfengis (vínandamagn í blóði 2,81 ‰) og sviptur ökurétti, vestur Sæbraut í Reykjavík við Hörpuna, framhjá lokunum á Kalkofnsvegi og upp á gangstétt og að strætóskýli, þar sem akstri lauk.

Telst brot þetta varða við 1., sbr. 3. mgr. 37. gr., 1., sbr. 3. mgr., 45. gr., og 1. mgr. 48. gr., allt sbr. 1. mgr. 100. gr., umferðarlaga nr. 50/1987.

2. Fyrir umferðarlagabrot, með því hafa mánudaginn 18. júní ekið bifreiðinni [...], sviptur ökurétti við Sundagarða í Reykjavík, við Olís, þar sem lögregla stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

3. Fyrir umferðar og fíkniefnalagabrot, með því að hafa fimmtudaginn 8. ágúst 2019 ekið bifreiðinni [...] undir áhrifum ávana og fíkniefna og slævandi lyfja og eigi fær um að stjórna henni örugglega (í blóði mældist amfetamín, 190 ng/ml og klónazepam

105 ng/ml) og sviptur ökurétti, frá [...] í Reykjavík, þar sem lögregla stöðvaði aksturinn og á sama tíma haft í vörslum sínum 1,24 g af amfetamíni.

Telst þetta varða við 1., sbr. 2. mgr., 44. gr., 1., sbr. 2. mgr., 45. gr a., og 1 mgr. 48. gr., allt sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr. reglugerðar nr. 233/2001, sbr. reglugerð nr. 808/2018.

4. Fyrir þjófnað, með því að hafa sunnudaginn 18. ágúst 2019 á hótel Skugga, Hverfisgötu 103 í Reykjavík stolið flösku af vískí af gerðinni Glenfiddich.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. umferðarlaga nr. 50/1987. Þá er krafist upptöku á 1,24 g af amfetamíni, sem lagt var hald á, samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] og á að baki nokkurn sakaferil samkvæmt framlögðu sakavottorði, dagsettu 2. október 2019. Hinn 10. júní 2007 var ákærði dæmdur til greiðslu sektar fyrir að aka undir áhrifum áfengis og að aka sviptur ökurétti. Ákærði var síðan dæmdur í 40 daga fangelsi með dómi 11. september 2007, fyrir að aka undir áhrifum áfengis, sviptur ökurétti og fyrir gripdeild. Ákærði var einnig dæmdur í 30 daga fangelsi fyrir þjófnað, tilraun til þjófnaðar og að aka sviptur ökurétti, með dómi þann 10. júní 2013. Þá var ákærði dæmdur til að greiðslu sektar fyrir að aka undir áhrifum áfengis og ávana og fíkniefna með dómi 27. febrúar 2017 og var hann jafnframt sviptur ökuréttindum í 18 mánuði. Við ákvörðun refsingar verður þannig við það miðað að ákærði hafi með brotum sínum gerst sekur um að aka sviptur ökurétti í fjórða sinn, fyrir utan brot í ákærulið 3 en þá hafði ökuréttarsvipting sú er dæmd var þann 27. febrúar runnið sitt skeið. Þá er miðað við að ákærði hafi gerst sekur um að aka undir áhrifum áfengis og/eða ávana og fíkniefna í annað sinn.

Ákærði játaði brot sín greiðlega fyrir dómi og verður það virt honum til refsimildunar en aftur á móti er það til refsiþyngingar að ákærði hefur sex sinnum hlotið dóma fyrir auðgunarbrot, oftast fyrir þjófnað en einnig fyrir fjársvik og gripdeild, nú síðast með dómi 13. júní 2018 þar sem hann var dæmdur í 6 mánaða fangelsi. Að lokum ber þess að geta að brot samkvæmt 1. ákærulið var framið 8. mars 2018 eða fyrir uppsögu ofangreinds dóms og verður ákærða því dæmdur hegningarauki varðandi það brot með vísan til 78. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju sem og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði. Í ljósi sakaferils ákærða þykja ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti í 4 ár og 6 mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1. 24 g af amfetamíni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 147.560 krónur, að meðtöldum virðisaukaskatti, og 264.247 krónur í annan sakarkostnað.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf H-kk-nf, sæti fangelsi í 5 mánuði Ákærði er sviptur ökurétti í 4 ár og 6 mánuði frá birtingu dómsins að telja.

Upptæk eru gerð til ríkissjóðs 1, 24 g af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 147.560 krónur og 264.247 krónur í annan sakarkostnað.

H-kvk-nf S-kvk-nf B-kvk-nf fyrir þjófnað, tilraun til þjófnaðar og að aka sviptur ökurétti, með dómi þann 10. júní 2013. Þá var ákærði dæmdur til að greiðslu sektar fyrir að aka undir áhrifum áfengis og ávana og fíkniefna með dómi 27. febrúar 2017 og var hann jafnframt sviptur ökuréttindum í 18 mánuði. Við ákvörðun refsingar verður þannig við það miðað að ákærði hafi með brotum sínum gerst sekur um að aka sviptur ökurétti í fjórða sinn, fyrir utan brot í ákærulið 3 en þá hafði ökuréttarsvipting sú er dæmd var þann 27. febrúar runnið sitt skeið. Þá er miðað við að ákærði hafi gerst sekur um að aka undir áhrifum áfengis og/eða ávana og fíkniefna í annað sinn.

Ákærði játaði brot sín greiðlega fyrir dómi og verður það virt honum til refsimildunar en aftur á móti er það til refsiþyngingar að ákærði hefur sex sinnum hlotið dóma fyrir auðgunarbrot, oftast fyrir þjófnað en einnig fyrir fjársvik og gripdeild, nú síðast með dómi 13. júní 2018 þar sem hann var dæmdur í 6 mánaða fangelsi. Að lokum ber þess að geta að brot samkvæmt 1. ákærulið var framið 8. mars 2018 eða fyrir uppsögu ofangreinds dóms og verður ákærða því dæmdur hegningarauki varðandi það brot með vísan til 78. gr. almennra hegningarlaga nr. 19/1940.

Með hliðsjón af framangreindu, sakarefni málsins, dómvenju sem og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði. Í ljósi sakaferils ákærða þykja ekki efni til að skilorðsbinda refsinguna.

Með vísan til lagaákvæða í ákæru er ákærði sviptur ökurétti í 4 ár og 6 mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1. 24 g af amfetamíni sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 147.560 krónur, að meðtöldum virðisaukaskatti, og 264.247 krónur í annan sakarkostnað.

Af hálfu ákæruvaldsins flutti málið G-kk-nf Þ-kk-nf S-kk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

Ákærði, K-kk-nf H-kk-nf, sæti fangelsi í 5 mánuði Ákærði er sviptur ökurétti í 4 ár og 6 mánuði frá birtingu dómsins að telja.

Upptæk eru gerð til ríkissjóðs 1, 24 g af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 147.560 krónur og 264.247 krónur í annan sakarkostnað.

H-kvk-nf S-kvk-nf B-kvk-nf